Хабибрахманова Асия Мубаракзяновна, учитель высшей категории, педагог дополнительного образования

С чего начинается Родина? Она начинается не с границ, не с флагов и гербов, а с тех нежных ощущений, которые проникают в сердце с первых дней жизни. Это запах свежескошенной травы, утренние туманы над рекой, знакомые звуки природы – щебетание птиц на рассвете и тихий шепот ветра в листве, цветы на подоконниках, мамин нежный голос.

Родина — это воспоминания о детских играх на зелёных лугах и прогулках с родителями по узким улочкам родного города, тихие деревенские вечера. Это незабываемые моменты праздников, когда семья собирается за столом, делясь радостью и смехом. Это помощь друг другу.

Она начинается с людей, с истории, передаваемой из поколения в поколение, с того языка любви, который мы слышим с пелёнок.

Родина — это не только место на карте, но и состояние души, где мы чувствуем себя в безопасности, где растём и становимся теми, кто мы есть. Это всё, что наполняет нас гордостью и заставляет бережно хранить воспоминания о тех, кто был прежде, и тех, кто будет после нас. Родина — в сердце каждого из нас, она живёт в нашей памяти и наших мечтах.

Рассказ «Яран гөл» («Герань») именно о тех чувствах, что мы испытываем к Родине, как мы его понимаем и можем дать понять учащимся. Через призму воспоминаний главного героя учащиеся легко поймут такие ценности как любовь к Родине, к своей культуре, к своему народу.

Яран гөл

(хикәя)

Урамда салкын кыш. Кар бөртекләре туңган тәрәзәгә сылана. Шәһәр урамнары инде күренмәс булды. Өченче көн буран дулый. Мартның икенче яртысына авышса да, кышның бирешәсе килми иде әле. Төньякның зәһәр җиле бүре кебек улый, җыннарны өшетерлек итеп сызгыра. Ә өйдә рәхәт, җылы. Аш бүлмзсендә чәйнек сызгыра. Газ миченә куеп җибәргән өчпочмаклар да тәмле ис аңкыта башлады.

Алия әнисе биреп җибәргән мамык шәлен ябынып тәрәзә каршына килеп басты. Урамда кузачмаслык буран, ә тәрәзә төбендә яраннар кып-кызыл чәчәккә күмелгән. Алия сак кына кызыл яраннарны кулы белән сыйпады. Әнисенең гөлләре... Бу гөлләрдән аңкыган үзенчәлекле ис Алияне хатирәләр чоңгылына алып кереп китте.

Авылда үсте Алия. Гап-гади кечкенә бер татар авылында. Биш урамга йөз- йөз иллеләп хуҗалыгы булган матур авыл. Авылдан ерак түгел урманы, хәтфә болыннары, чишмә –күлләре тезелгән. Кайчандыр авылда туып – үскән кыз бала укып бетереп табиб квалификациясе алгач, Россиянең төньягындагы шәһәргә юллама бирерләр дип күз алдына китердеме икән? Юк, әлбәттә...

Биш ел элек Алия медуниверситетны тәмамлап кулына юллама алгач бик кайгырды. Ләкин тиздән сөйгәне Айратның да шул якка җибәреләсен белгәч, яшьләрнең куанычлары эчләренә сыймады. Тиз арада никах укытып, кечкенә генә туй уздыргач, юлга кузгалдылар алар. Ләкин менә Алиянең әнисе Зәйнәп апа гына ялгызы торып каласы иде. Мендәр-юрганын, савыт – сабасын тутыргач, иң кадерле бүләк итеп ул Алиягә балчык чүлмәктә үсеп утырган яран гөлен бирде.

- Сакла, балам, яран гөлен. Минем истәлек итеп сакла. Кая гына барсаң да, үзеңнең кая туып- үскәнеңне, телеңне, динеңне, милләтеңне онытма, - диде ул.

Поездга утыргач та, ялгыз ана тәрәзәдән күзен алалмыйча, вагон янәшәсеннән шактый йөгерде. Алия күз яшьләрен ничек кенә тыярга теләсә дә, булмады. Елга булып акты күз яшьләре. Әнисен соңгы тапкыр күрүен әле ул аңламый да, белми дә иде. Колакта әнисенең йомшак тавышы гөлгә караган саен чыңлады: “Сакла, балам, яран гөлен. Минем истәлек итеп сакла. Кая гына барсаң да, үзеңнең кая туып- үскәнеңне, телеңне, динеңне, милләтеңне онытма...”

Алия кечкенәдән әнисенең яран гөл турында сөйләгәннәрен тыңларга ярата иде. Имеш, ул гөл тынычлык булган йортта гына үсә, йөрәк-кан тамырлары авыруларын дәвалый. Ә кечкенә сыйныфта Алия “Әни, нәрсә ул Ватан?” дип сорагач та, әнисе бик матур итеп аңлаткан иде аңа:

- Ватан ул, балам, синең туып-үскән илең генә түгел, тыкрыктагы кычыткан да, ишегалдында чәңгелдәп өргән Акбай да, яңа сауган парлы сөт көтеп утырган Мияубикә дә, хәтта тәрәз төпләрендә үсеп утырган яран гөл дә. Ватан, кызым, менә шуннан башлана, - диде Зәйнәп апа.

Аш бүлмәсендә үсеп утырган гөлләр Алиягә әнисен минут та исеннән чыгармыйча, ул әйткән сүзләрне девиз итеп яшәргә ярдәм итә. Алия белән Айратның ике баласы да, Татарстаннан читтә яшәсәләр дә, матур итеп татарча сөйләшәләр. Бу гаиләдә тел генә түгел, гореф-гадәтләр дә, милләтебезнең барлык бәйрәмнәре дә яши. Чыннан да, Ватан ул тәрәз төбендәге яраннан башлана икән... Тынычлык һәм сәламәтлек билгесе булган яраннардан башлана...